
SIA „Jēkabpils pakalpojumi”
iepirkuma komisijas 

2019.gada 18.marta sēdē

protokols Nr.12
PUBLISKĀ IEPIRKUMA
Velotrases izbūve Filozofu ielā 15, Jēkabpilī
NOLIKUMS

Publisko iepirkumu likuma 9. panta noteiktā kārtībā
Identifikācijas Nr. JPJ 2019/6
Jēkabpils, 2019
1. Iepirkuma identifikācijas numurs, Pasūtītājs un kontaktpersonas
1.1. Iepirkuma identifikācijas numurs ir: JPJ 2019/6. 

1.2. Pasūtītājs ir: 

SIA „Jēkabpils pakalpojumi” (turpmāk tekstā – Pasūtītājs). 

Nodokļu maksātāja reģistrācijas numurs: 45403006010.

Adrese: Zemgales iela 24/1, Jēkabpils, LV-5201.

Banka: A/S SEB banka

Kods: UNLALV2X

Konts Nr.: LV80UNLA09003467779

Tālruņa Nr.: +371 65237664
Faksa Nr.: +371 65237667
E-pasta adrese: jekpak@jekpak.lv  
1.3. Iepirkumu veic SIA „Jēkabpils pakalpojumi” pastāvīgā iepirkuma komisija (turpmāk tekstā – Komisija).
1.4. Kontaktpersona, kura ir tiesīga sniegt informāciju par publiskā iepirkuma nolikumu (turpmāk tekstā – Nolikums) SIA „Jēkabpils pakalpojumi” galvenais inženieris Guntars Leitāns, mob.tālr.Nr. +371 29205574, e-pasta adrese: guntars.leitans@jekpak.lv.
2. Iepirkuma nolikums

2.1. Iepirkuma nolikums ar visiem pielikumiem ir brīvi pieejams Pasūtītāja mājas lapā internetā www.jekabpils-pakalpojumi.lv. Ar iepirkuma komisijas apstiprināto nolikumu papīra formātā piegādātāji var iepazīties SIA „Jēkabpils pakalpojumi”, Zemgales ielā 24/1, Jēkabpilī, darbdienās no plkst. 900 līdz 1700.

2.2. Atbildes uz piegādātāju jautājumiem tiek publicētas Pasūtītāja mājas lapā internetā www.jekabpils-pakalpojumi.lv. Pretendenta pienākums ir pastāvīgi sekot mājas lapā publicētajai informācijai un ievērtēt to savā piedāvājumā.

3. Iepirkuma priekšmets, CPV kods, Darba izpildes vieta un laiks
3.1. Iepirkuma priekšmets ir – velotrases izbūve Filozofu ielā 15, Jēkabpilī (turpmāk – Darbs).
3.2. Šī nolikuma izpratnē Darbs ir līguma priekšmets. Darba detalizēts sastāvs sniegts tehniskajā specifikācijā.

3.3. Iepirkuma priekšmets nav sadalīts daļās.
3.4. Darba izpildes laiks ir: līdz 2019.gada 15.jūnijam pēc Līguma noslēgšanas.

3.5.  Darba izpildes vieta – Filozofu iela 15, Jēkabpils. 
3.6. CPV kods ir 45000000-7 celtniecības darbi. 
3.7. Publiskais iepirkums tiek veikts saskaņā ar Publisko iepirkumu likuma 9. panta nosacījumiem.

4. Piedāvājuma iesniegšanas laiks, vieta un kārtība, derīguma termiņš

4.1. Piedāvājums jāiesniedz līdz 2019.gada 01.aprīlim plkst. 15:00 SIA „Jēkabpils pakalpojumi”, Zemgales ielā 24/1, Jēkabpilī. 
4.2. Piedāvājums jāiesniedz personīgi, vai atsūtot pa pastu. Pasta sūtījumam jābūt nogādātam 4.1.punktā noteiktajā vietā un termiņā.

4.3. Iesniegto piedāvājumu Pretendents var atsaukt vai grozīt tikai līdz piedāvājumu iesniegšanas termiņa beigām.

4.4. Ja piedāvājums iesniegts vai saņemts pēc norādītā piedāvājumu iesniegšanas termiņa beigām, to piereģistrē un neatvērtu atdod vai nosūta pa pastu atpakaļ Pretendentam.
5. Pretendents

5.1. Pretendents nevar iesniegt piedāvājuma variantus. 

5.2.  Piedāvājumu drīkst iesniegt:

5.2.1. piegādātājs, kas ir fiziskā vai juridiskā persona, šāda personu apvienība jebkurā to kombinācijā (turpmāk tekstā – Pretendents);
5.2.2. piegādātāju apvienība (turpmāk tekstā arī – Pretendents) nolikuma 1.pielikumā „Pieteikums” norādot visus apvienības dalībniekus. Pretendenta piedāvājumam jāpievieno visu apvienības dalībnieku parakstīta vienošanās. 

5.2.2.1.  Vienošanās tekstā jāiekļauj:

1) nosacījums, ka katrs apvienības dalībnieks atsevišķi un visi kopā ir atbildīgi par iepirkuma līguma izpildi,
2) galvenais dalībnieks, kurš pilnvarots parakstīt piedāvājumu, iepirkuma līgumu un citus dokumentus, saņemt un izdot rīkojumus piegādātāja apvienības dalībnieku vārdā, kā arī saņemt maksājumus no Pasūtītāja,
5.2.2.2. Ja ar piegādātāju apvienību tiks nolemts slēgt iepirkuma līgumu, tad pirms iepirkuma līguma noslēgšanas piegādātāju apvienībai jānoslēdz sabiedrības līgums Civillikuma 2241. – 2280.pantā noteiktajā kārtībā un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam. Sabiedrības līgumu var aizstāt ar pilnsabiedrības nodibināšanu. 

5.2.3. personālsabiedrība (pilnsabiedrība vai komandītsabiedrība) (turpmāk tekstā arī – Pretendents) nolikuma 1.pielikumā „Pieteikums” norādot visus sabiedrības dalībniekus. 
5.2.4. Pretendents ir reģistrēts Būvkomersantu reģistrā saskaņā ar Būvniecības likuma 10.panta prasībām. Pasūtītājs par atbilstošu uzskatīs arī pretendenta iesniegto atbilstoši ārvalstu normatīvo aktu prasībām izsniegtu licenci, sertifikātu vai līdzvērtīgu dokumentu, kas apliecina pretendenta tiesības veikt būvdarbus.
6. Piedāvājuma nodrošinājums

6.1. Nav paredzēts.
7. Piedāvājumā iekļaujamie dokumenti un noformējums 

7.1. Piedāvājumā jāiekļauj dokumenti šādā secībā:

7.1.1. Titullapa ar nosaukumu „Piedāvājums publiskajam iepirkumam „Velotrases izbūve Filozofu ielā 15, Jēkabpilī”, identifikācijas Nr.JPJ 2019/6” un Pretendenta nosaukumu.

7.1.2. Satura rādītājs ar lapu numerāciju.
7.1.3. aizpildīts un saskaņā ar šā nolikuma 7.7.punktu parakstīts nolikuma 1.pielikums „Pieteikums”.

7.1.4. Finanšu piedāvājums:

7.1.4.1. aizpildīts un saskaņā ar šā nolikuma 7.7.punktu parakstīts nolikuma 2.pielikums „Finanšu piedāvājums”. 
7.1.5. Pretendentu atlases dokumenti:

7.1.5.1. Pretendentu veikto būvdarbu saraksts (4. Pielikums);

7.1.5.2. būvdarbu vadītāja kvalifikācijas veidlapa (5.Pielikums);

7.1.5.3. vienošanās atbilstoši 5.2.2. punkta prasībām.

7.1.5.4. Uzņēmumu reģistra izziņas vai cita dokumenta kopija par:

7.1.5.4.1. Pretendenta likumiskā pārstāvja vai pilnvarotās personas tiesībām pārstāvēt komercsabiedrību, parakstot piedāvājumu;

7.1.5.4.2. komercsabiedrības likumiskā pārstāvja vai pilnvarotās personas tiesībām pārstāvēt komersantu, kura vārdā persona ir parakstījusi kādu no šādiem dokumentiem: 1) nolikuma 5.2.2. punktā minēto vienošanos.
7.2. Visa nolikumā noteiktā informācija Pretendentam jāiesniedz rakstiski papīra formātā un atbilstoši nolikuma pielikumos pievienotajās veidlapās dotajai formai un tekstam.

7.3. Piedāvājuma dokumentiem jābūt latviešu valodā. Ārvalstu institūciju izdotie dokumenti var būt svešvalodā ar pievienotu tulkojumu latviešu valodā. Par dokumentu tulkojuma atbilstību oriģinālam atbild Pretendents.
7.4. Piedāvājumā drīkst iesniegt dokumentu oriģinālus vai to atvasinājumus. Piedāvājumā vai pēc iepirkuma komisijas pieprasījuma drīkst iesniegt tikai tādus dokumentu oriģinālus, kuriem ir juridisks spēks. Lai dokuments iegūtu juridisku spēku, tam jābūt izdotam un noformētam atbilstoši Dokumentu juridiskā spēka likumam, bet ārvalstī izsniegtam publiskam dokumentam jābūt noformētam vai legalizētam atbilstoši Dokumentu legalizācijas likuma prasībām. 
7.5. Piedāvājuma dokumentos nedrīkst būt dzēsumi, aizkrāsojumi, neatrunāti labojumi, svītrojumi un papildinājumi. Kļūdainie ieraksti jāpārsvītro un jebkurš labojums jāatrunā atbilstoši lietvedības prasībām.
7.6. Piedāvājums jāiesniedz sanumurētām lapām, caurauklots, ar uzlīmi, kas nostiprina auklu. Uz uzlīmes jābūt lapu skaitam, Pretendenta pārstāvja amata nosaukumam, parakstam un tā atšifrējumam (iniciālis un uzvārds). 

7.7. Piedāvājums jāparaksta personai, kura likumiski pārstāv Pretendentu, vai ir pilnvarota pārstāvēt Pretendentu šajā iepirkumā.
7.8. Pretendentam jāiesniedz 1 (viens) piedāvājuma oriģināls.

7.9. Uz iesaiņojuma jānorāda Pretendenta nosaukums un adrese, Pasūtītāja adrese un piedāvājuma nosaukums: „Piedāvājums publiskajam iepirkumam „Velotrases izbūve Filozofu ielā 15, Jēkabpilī”, identifikācijas Nr.JPJ 2019/6”, neatvērt līdz 2019.gada 01.aprīlim plkst. 1500.” 

7.10. Piedāvājuma grozījumi vai paziņojums par piedāvājuma atsaukšanu jāiesaiņo, jānoformē un jāiesniedz tāpat kā piedāvājums, attiecīgi norādot „Piedāvājuma grozījumi” vai „Piedāvājuma atsaukums”.

8. Paskaidrojumi par finanšu piedāvājumu

8.1. Finanšu piedāvājumā Pretendents aizpilda norādot vienības cenas ar precizitāti - divi cipari aiz komata.
8.2. Piedāvātā līgumcena jānosaka euro. 
8.3. Katrā vienības cenā jāietver visi nodokļi, nodevas un maksājumi un visas saprātīgi paredzamās ar konkrētā darba vienības izpildi saistītās izmaksas, izņemot PVN.

8.4. Vienību cenas tiek fiksētas uz visu Darba izpildes laiku un netiks pārrēķinātas, izņemot iepirkuma līgumā paredzētajos gadījumos.

9. Apakšuzņēmēji 
9.1. Pretendents drīkst nodot apakšuzņēmējam Darba daļas veikšanu.

10. Cita informācija

10.1. Pasūtītājs un Pretendents ar informāciju apmainās rakstiski latviešu valodā, nosūtot dokumentus pa pastu vai pa faksu, vai piegādājot personiski.

10.2. Izziņas un citus dokumentus, kurus PIL noteiktajos gadījumos izsniedz kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas.

10.3. Pretendents sedz visus izdevumus, kas ir saistīti ar piedāvājuma sagatavošanu un iesniegšanu Pasūtītājam. Iesniegtos piedāvājumus, izņemot nolikumā noteiktajos gadījumos, Pretendentiem neatdod. 
11. Pretendentu atlase 

11.1. Iepirkuma komisija pārbauda piedāvājumu noformējuma atbilstību nolikuma 7.6., 7.8. un 7.9. punktu prasībām un atlasa Pretendentus saskaņā ar izvirzītajām kvalifikācijas prasībām. 

11.2. Iepirkuma komisija neizskata Pretendenta piedāvājumu vai arī izslēdz Pretendentu no turpmākās dalības iepirkumā jebkurā no šādiem gadījumiem:

11.2.1. attiecībā uz Pretendentu ir iestājies kāds no PIL 9. panta astotās un devītās daļas noteiktajiem pretendentu izslēgšanas gadījumiem;

11.2.2. Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju, un šai informācijai ir būtiska nozīme kvalifikācijas apliecināšanai;

11.3. Pretendents nav iesniedzis kādu no iepirkuma nolikumā prasītajiem dokumentiem vai dokuments nesatur nolikumā prasīto informāciju, vai iesniegtā dokumenta oriģinālam nav juridiska spēka. Komisija nenoraida piedāvājumu, ja trūkstošo informāciju (papilddokumentus, papildinformāciju) iespējams iegūt, lūdzot Pretendentam vai kompetentai institūcijai izskaidrot vai papildināt iesniegtajos dokumentos ietverto informāciju.

12. Iepirkuma komisijas tiesības

12.1. Ja Pretendents iesniedzis dokumentu atvasinājumus, tad šaubu gadījumā par iesniegtā dokumenta atvasinājuma autentiskumu iepirkuma komisija var pieprasīt Pretendentam uzrādīt iesniegto dokumentu atvasinājumu oriģinālus vai apliecinātas dokumentu kopijas.
12.2. Piedāvājumu vērtēšanas gaitā iepirkuma komisijai ir tiesības pieprasīt, lai tiek izskaidrota piedāvājumā iekļautā informācija. 

12.3. Iepirkuma komisija, pildot savus pienākumus, ir tiesīga pieaicināt ekspertu ar padomdevēja tiesībām. 

13. Iepirkuma komisijas pienākumi

13.1. Iepirkuma komisija nodrošina iepirkuma norises dokumentēšanu.

13.2. Iepirkuma komisija nodrošina brīvu un tiešu elektronisku pieeju iepirkuma dokumentiem Jēkabpils pilsētas pašvaldības mājas lapā internetā www.jekabpils-pakalpojumi.lv, kā arī iespēju ieinteresētajiem piegādātājiem iepazīties uz vietas ar iepirkuma dokumentiem, sākot ar attiecīgā iepirkuma izsludināšanas brīdi. 
13.3. Ja ieinteresētais piegādātājs ir laikus rakstveidā pa faksu vai pa pastu pieprasījis papildu informāciju par iepirkuma dokumentos iekļautajām prasībām attiecībā uz piedāvājuma sagatavošanu un iesniegšanu vai pretendentu atlasi, iepirkuma komisija to sniedz pa faksu iespējami īsā laikā pirms piedāvājumu iesniegšanas termiņa beigām. Vienlaikus ar papildu informācijas nosūtīšanu piegādātājam, kas uzdevis jautājumu, Pasūtītājs ievieto šo informāciju mājas lapā internetā www.jekabpils-pakalpojumi.lv, kurā ir pieejami iepirkuma dokumenti, norādot arī uzdoto jautājumu.

13.4. Gadījumā, ja iepirkuma komisija konstatē, ka iepirkuma dokumentācijā veicami grozījumi, iepirkuma komisija pārtrauc iepirkumu saskaņā ar PIL 42. pantu.

13.5. Informācijas apmaiņu un uzglabāšanu veic tā, lai visi piedāvājumos iekļautie dati būtu aizsargāti, un Pasūtītājs varētu pārbaudīt piedāvājumu saturu tikai pēc to iesniegšanas termiņa beigām. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.

13.6. Iepirkuma komisija vērtē Pretendentus un to iesniegtos piedāvājumus saskaņā ar PIL, iepirkuma dokumentiem, kā arī citiem normatīvajiem aktiem. 

13.7. Pēc piedāvājumu iesniegšanas termiņa beigām iepirkuma komisija nedrīkst pieprasīt vai pieņemt no Pretendentiem tādus dokumentus vai informāciju, kura tikusi pieprasīta jau šajā nolikumā, bet nav iesniegta. 

13.8. Ja iepirkuma komisija konstatē, ka iesniegtajos dokumentos ietvertā informācija ir neskaidra vai nepilnīga, tā pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju. Termiņu nepieciešamās informācijas iesniegšanai nosaka samērīgi ar laiku, kas nepieciešams šādas informācijas sagatavošanai un iesniegšanai. Ja iepirkuma komisija ir pieprasījusi izskaidrot vai papildināt iesniegtos dokumentus, bet Pretendents to nav izdarījis atbilstoši iepirkuma komisijas noteiktajām prasībām, iepirkuma komisijai nav pienākuma atkārtoti pieprasīt, lai tiek izskaidrota vai papildināta šajos dokumentos ietvertā informācija.
14. Piegādātāja un Pretendenta tiesības un pienākumi
14.1. Pasūtītājs un Pretendents var pieprasīt papildu informāciju par iepirkuma nolikumu. Papildu informāciju var pieprasīt rakstveidā, nosūtot to Pasūtītājam pa faksu vai pa pastu.

14.2. Pretendents var pieprasīt un 3 (triju) darbdienu laikā pēc pieprasījuma iesniegšanas saņemt piedāvājumu atvēršanas sanāksmes protokola kopiju.

14.3. Ja Pasūtītājs nepieciešamo informāciju par Pretendentu iegūst tieši no kompetentās institūcijas, datubāzēs vai no citiem avotiem, attiecīgais Pretendents ir tiesīgs iesniegt izziņu vai citu dokumentu par attiecīgo faktu, ja Pasūtītāja iegūtā informācija neatbilst faktiskajai situācijai.

14.4. Pretendents, kas iesniedzis piedāvājumu iepirkumā, un kas uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvajā rajonā tiesā Administratīvā procesa likuma noteiktajā kārtībā. Lēmuma pārsūdzēšana neaptur tā darbību (PIL 9. panta 23.daļa).  

15. Piedāvājumu atvēršana
15.1. Piedāvājumu atvēršanas sanāksme nav paredzēta.
16. Tehnisko piedāvājumu atlase

16.1. Tehnisko piedāvājumu atbilstības pārbaudē nosaka tehniskā piedāvājuma atbilstību nolikumā norādīto tehnisko prasību līmenim. 

16.2. Piedāvājumu vērtēšanas gaitā iepirkumu komisija ir tiesīga pieprasīt, lai tiek izskaidrota tehniskajā piedāvājumā iekļautā informācija.

16.3. Iepirkuma komisija izslēdz Pretendentu no turpmākās dalības iepirkuma procedūrā, ja Pretendents ar tehnisko piedāvājumu un sniegtajām atbildēm uz iepirkumu komisijas jautājumiem nepierāda savu spēju nodrošināt nolikumā norādīto tehnisko prasību līmeni. 
17. Finanšu piedāvājumu vērtēšana 

17.1. Finanšu piedāvājumu vērtēšanas laikā iepirkuma komisija pārbauda, vai finanšu piedāvājumā nav aritmētisko vai pārrakstīšanās kļūdu.

17.2. Par kļūdu labojumu un laboto piedāvājuma cenu iepirkuma komisija paziņo Pretendentam, kura pieļautās kļūdas labotas.

17.3. Vērtējot finanšu piedāvājumu, iepirkuma komisija ņem vērā labojumus.

17.4. Piedāvājuma izvēles kritērijs ir saimnieciski visizdevīgākais piedāvājums. Iepirkuma komisija izvēlas saimnieciski visizdevīgāko piedāvājumu ņemot vērā cenu.
18. Pretendenta, kuram būtu piešķiramas līguma slēgšanas tiesības, pārbaude pirms lēmuma pieņemšanas
18.1. Iepirkuma komisija pirms lēmuma par līguma slēgšanu pieņemšanas:

18.1.1. pārliecinās, ka Pretendentam nav pasludināts maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātnespējas atjaunošanu), nav apturēta vai pārtraukta tā saimnieciskā darbība, nav uzsākta tiesvedība par tā bankrotu vai tas netiek likvidēts; 

18.1.2. pārliecinās, ka Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādu, tajā skaitā valsts sociālās apdrošināšanas iemaksu parādu, kas kopsummā kādā no valstīm pārsniedz 150 (viens simts piecdesmit) euro.
18.2. Pasūtītājs pārbaudi veic Publisko iepirkumu likuma 9. pantā noteiktajā kārtībā. 

18.3. Ja iepirkuma komisija konstatē, ka Pretendentam ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 (viens simts piecdesmit) euro, tā informē Pretendentu un nosaka termiņu – 10 (desmit) darbdienas pēc informācijas izsniegšanas vai nosūtīšanas dienas – konstatēto parādu nomaksai un parādu nomaksas apliecinājuma iesniegšanai. Pretendents, lai apliecinātu, ka tam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 (viens simts piecdesmit) euro, iesniedz attiecīgi Pretendenta vai tā pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai pašvaldības izdotu izziņu par to, ka attiecīgajai personai laikā pēc Pasūtītāja nosūtītās informācijas saņemšanas dienas nav nodokļu parādu, tajā skaitā, valsts sociālās apdrošināšanas obligāto iemaksu parādu, kas kopsummā pārsniedz 150 (viens simts piecdesmit) euro. Ja noteiktajā termiņā minētie dokumenti nav iesniegti, Pasūtītājs pretendentu izslēdz no dalības iepirkumā (PIL 9. panta astotās daļa). 

18.4. Iepirkuma komisija izslēdz Pretendentu no dalības iepirkumā jebkurā no šādiem gadījumiem:

18.4.1. pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātnespējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts (PIL 9.panta astotā daļa);

18.4.2. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 (viens simts piecdesmit) euro (PIL 9.panta astotā daļa);
18.5.  Pretendents noteiktajā termiņā bez attaisnojoša iemesla neiesniedz pieprasītās izziņas vai informāciju. 

19. Lēmuma pieņemšana, paziņošana un līguma slēgšana

19.1. Iepirkuma komisija atlasa Pretendentus saskaņā ar izvirzītajām kvalifikācijas prasībām, pārbauda piedāvājumu atbilstību iepirkuma nolikumā noteiktajām prasībām un izvēlas vienu vai vairākus piedāvājumus saskaņā ar noteikto piedāvājuma izvēles kritēriju (skat. nolikuma 16.4.punktu). Lēmumā, ar kuru tiek noteikts uzvarētājs, papildus norāda visus noraidītos Pretendentus un to noraidīšanas iemeslus, visu Pretendentu piedāvātās līgumcenas un par uzvarētāju noteiktā Pretendenta salīdzinošās priekšrocības (PIL 9.panta trīspadsmitā daļa). 

19.2. Ja iepirkuma priekšmets ir sadalīts daļās (līgumos), iepirkuma komisija pieņem lēmumu slēgt iepirkuma līgumu par katru daļu atsevišķi. 

19.3. Iepirkuma komisija 3 (triju) darbdienu laikā pēc lēmuma pieņemšanas informē visus Pretendentus par iepirkumā izraudzīto Pretendentu vai Pretendentiem, nosūtot informāciju pa pastu, faksu vai elektroniski, izmantojot drošu elektronisko parakstu, un saglabājot pierādījumus par informācijas nosūtīšanas datumu un veidu. Iepirkuma komisija 3 (triju) darbdienu laikā pēc Pretendenta pieprasījuma saņemšanas izsniedz vai nosūta Pretendentam 18.1.punktā minēto lēmumu, kā arī nodrošina brīvu un tiešu elektronisku pieeju lēmumam, publicējot to savā mājaslapā internetā (PIL 9.panta četrpasmitā daļa).

19.4. Ja iepirkums ir pārtraukts, iepirkuma komisija 3 (triju) darbdienu laikā vienlaikus informē visus Pretendentus par visiem iemesliem, kuru dēļ iepirkums ir pārtraukts.

19.5. Iepirkuma komisija, ne vēlāk kā 10 (desmit) darbdienas pēc tam, kad noslēgts līgums, publicē informatīvu paziņojumu par noslēgto līgumu Iepirkumu uzraudzības biroja mājaslapā internetā. Ne vēlāk kā dienā, kad stājas spēkā attiecīgi iepirkuma līgums vai tā grozījumi, iepirkuma komisija Pasūtītāja mājaslapā internetā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams Pasūtītāja mājaslapā internetā vismaz visā iepirkuma līguma darbības laikā, bet ne mazāk kā 36 mēnešus pēc līguma spēkā stāšanās dienas. (PIL 9. panta septiņpadsmitā, astoņpadsmitā daļa).

19.6. Iepirkuma līgumu slēdz uz Pretendenta piedāvājuma pamata atbilstoši nolikuma 5.pielikumam „Līguma projekts”. Līgumam pievieno izraudzītā Pretendenta piedāvājumā nosauktos datus par personālu un apakšuzņēmējiem, kā arī to iepirkuma laikā veikto saraksti ar Pretendentu, kas ir svarīga līguma izpildei.

NOLIKUMA PIELIKUMI

1. pielikums 
PIETEIKUMS
	Kam
	SIA „Jēkabpils pakalpojumi”

Zemgales ielā 24/1, Jēkabpils, LV-5201

	Pretendents
	

	Adrese
	

	Datums
	

	Pretendenta kontaktpersona

(vārds, uzvārds, amats, telefons)
	

	Citi uzņēmēji

(uz kuru iespējām konkrētā līguma izpildei balstās Pretendents, atbilstoši šī nolikuma 9.1.punkta prasībām)
	


Iepazinušies ar SIA „Jēkabpils pakalpojumi”, reģistrācijas Nr. 45403006010, adrese: Zemgales iela 24/1, Jēkabpils, LV-5201 (turpmāk – Pasūtītājs) organizētā publiskā iepirkuma „Velotrases izbūve Filozofu ielā 15, Jēkabpilī” (identifikācijas Nr. JPJ 2019/6) nolikumu, pieņemot visas nolikumā noteiktās prasības.
Iesniedzam piedāvājumu, kas sastāv no:

1) šī pieteikuma,

2) Finanšu piedāvājuma,

1. Apliecinām piedāvājumā sniegto ziņu patiesumu un precizitāti.
2. Piekrītam visām iepirkuma „Velotrases izbūve Filozofu ielā 15, Jēkabpilī” (identifikācijas Nr. JPJ 2019/6) nolikumā izvirzītajām prasībām un apliecinām, ka esam:

a. nolikuma 2.pielikuma „Finanšu piedāvājums” apzinājuši tos darbus un to izmaksas, kas ir nepieciešami, lai izpildītu Darbu;

b. piedāvātajā līgumcenā ievērtējuši iepriekšējā punktā konstatētās izmaksas un resursus izpētes, projektēšanas vai aprēķinu veikšanai līdz tādai detalizācijas pakāpei, kāda ir nepieciešama Darba izpildei līguma projektā noteiktajā kvalitātē un termiņā.
	Pretendents atbilst
	
	neatbilst
	
	mazā vai vidējā uzņēmuma statusam 


	Pretendenta pārstāvis
	

	
	(amats, paraksts, vārds, uzvārds)


2. pielikums 
FINANŠU PIEDĀVĀJUMS

Publiskajam iepirkumam
„Velotrases izbūve Filozofu ielā 15, Jēkabpilī”, 

Identifikācijas Nr. JPJ 2019/6
	Kam
	SIA „Jēkabpils pakalpojumi”

Zemgales ielā 24/1, Jēkabpils, LV-5201

	Pretendents
	

	Adrese
	

	
	


	Nr.

p.k.
	Izpildāmie darbi
	Mērvienība
	Daudzums
	Vienības

cena bez PVN, EUR
	Kopējās izmaksas

bez PVN, EUR

	1.
	Uzmērīšana un nospraušana, ģeodēziskie pakalpojumi būvniecības laikā un uzmērījumu sagatavošana pēc darbu pabeigšanas
	m2
	1713.69
	
	

	2.
	Pamatreljefa izbūve no smilts, grants, frēzētā asfalta, dolomīta šķembu maisījums 0-16 vai 0-32 vai grunts (h=0-1200mm) ar Pasūtītāja materiālu 
	m3
	1286.64
	
	

	3.
	Dolomīta šķembu 0-32, 0-16 vai drupināta asfalta klāšana velotrasei zem asfalta kārtai (h=100mm) ar materiāla piegādi
	m3
	129.34
	
	

	4.
	Karstā asfalta klāšana velotrasei (h=60-80mm) 3D projekcijā
	m2
	899.75
	
	

	5.
	Lietus ūdens drenāžas mezglu izbūve - akmens oļu drenāžas bedres
	t
	20.0
	
	

	6.
	Teritorijas apzaļumošana ar zālāja paklājiem izmantojot pievesto augsni līdz 150mm biezumā
	m2
	1156.43
	
	

	7.
	Drošības nožogojumi virāžās
	m
	84.84
	
	

	8.
	Individuāla dizaina trases informatīvās zīmes izstrāde, izgatavošana un uzstādīšana
	gab.
	1
	
	

	
	Kopā
	
	
	
	

	
	PVN 21%
	
	
	
	

	
	Pavisam kopā
	
	
	
	


Piedāvājam veikt: 
velotrases izbūvi Filozofu ielā 15, Jēkabpilī saskaņā ar iepirkumu par piedāvājuma cenu (kopā summa):
	__________________________

Cena EUR (bez PVN)


__________________________________________________________________

(Cena EUR bez PVN vārdiem)

	Pretendenta pārstāvis
	

	
	(amats, paraksts, vārds, uzvārds)


3.pielikums

tehniskā specifikācija

“Velotrases izbūve Filozofu ielā 15, Jēkabpilī”, 

Identifikācijas Nr. JPJ 2019/6
	Nr. p.k.
	Izpildāmie darbi
	Mērvienība
	Apjoms

	1.
	Uzmērīšana un nospraušana, ģeodēziskie pakalpojumi būvniecības laikā un uzmērījumu sagatavošana pēc darbu pabeigšanas
	m2
	1713.69

	2.
	Pamatreljefa izbūve no smilts, grants, frēzētā asfalta, dolomīta šķembu maisījums 0-16 vai 0-32 vai grunts (h=0-1200mm) ar Pasūtītāja materiālu 
	m3
	1286.64

	3.
	Dolomīta šķembu 0-32, 0-16 vai drupināta asfalta klāšana velotrasei zem asfalta kārtai (h=100mm) ar materiāla piegādi
	m3
	129.34

	4.
	Karstā asfalta klāšana velotrasei (h=60-80mm) 3D projekcijā
	m2
	899.75

	5.
	Lietus ūdens drenāžas mezglu izbūve - akmens oļu drenāžas bedres
	t
	20.0

	6.
	Teritorijas apzaļumošana ar zālāja paklājiem izmantojot pievesto augsni līdz 150mm biezumā
	m2
	1156.43

	7.
	Drošības nožogojumi virāžās
	m
	84.84

	8.
	Individuāla dizaina trases informatīvās zīmes izstrāde, izgatavošana un uzstādīšana
	gab.
	1


1. Pretendentam vai personai, uz kuras iespējām pretendents balstās iepriekšējo 5 (piecu) gadu (2014., 2015., 2016., 2017., 2018. un 2019. gadā līdz piedāvājumu iesniegšanas dienai) laikā, ir būvdarbu veicēja pieredze līguma priekšmetam līdzvērtīgu darbu izpildē, vismaz divos būvobjektos, un būvobjekta veicamo darbu apjoms 200 m2 vai lielāks. Par līdzvērtīgu būvdarbu pieredzi tiks uzskatīta pieredze būvobjektā, kur veikti: velotrases būvdarbi ar asfaltbetona klājumu.
2. Pretendenta rīcībā ir normatīvo aktu prasībām atbilstošs būvdarbu vadītājs, kuram ir spēkā esošs būvprakses sertifikāts būvdarbu vadīšanā un tam ir būvdarbu veicēja pieredze vismaz vienā būvobjektā, kur veikti velotrases būvdarbi ar asfaltbetona klājumu.
4.pielikums

Pretendenta veikto būvdarbu saraksts

	Darbu pasūtītājs (nosaukums, kontaktpersona, tālrunis)
	Objekta nosaukums
	Objektā veiktie darbi 
	Darbu izpildes termiņš
	Darbu kopējais apjoms EUR bez PVN

	
	
	
	
	

	
	
	
	
	

	
	
	
	
	


Pretendenta vai pilnvarotās personas paraksts:

	Vārds, uzvārds, ieņemamais amats
	

	Paraksts
	

	Datums
	


5.pielikums

Būvdarbu vadītāja kvalifikācijas apraksta veidlapa

	Nr.p.k.
	Plānotā pozīcija līguma izpilde tfiks Pretendents 
	Vārds, uzvārds
	Sertifikācijas (apliecības) joma


	Sertifikāta 

numurs 

(apliecība)

	1.
	 Atbildīgais būvdarbu vadītājs
	
	
	


*gadījumā, ja speciālists nav Pretendenta darbinieks, pievieno apliecinājumu:

Ar šo es, <vārds,uzvārds>, apņemos saskaņā ar <pretendenta nosaukums, reģistrācijas numurs un adrese> piedāvājumu pasūtītāja iepirkumam “Velotrases izbūve Filozofu ielā 15, Jēkabpilī” (Identifikācijas Nr. JPJ 2019/6) kā <speciālista specialitāte, sertifikāta nr.> veikt <speciālista izpildāmo darbu apraksts>, gadījumā, ja pretendentam tiek piešķirtas tiesības slēgt iepirkuma līgumu un iepirkuma līgums tiek noslēgts.
Pretendenta vai pilnvarotās personas paraksts:

	Vārds, uzvārds, ieņemamais amats
	

	Paraksts
	

	Vieta, datums
	


LĪGUMS Nr. __/2019

Jēkabpilī,






2019.gada __.martā
 Sabiedrība ar ierobežotu atbildību “Jēkabpils pakalpojumi”, Reģ. Nr. 45403006010, tās valdes priekšsēdētāja Jāņa Haukas personā, kurš rīkojas saskaņā ar Statūtiem, turpmāk tekstā saukts Pasūtītājs, no vienas puses un

>>>>>>>>>>>>>>>>>>>>>>>>, turpmāk tekstā saukts Izpildītājs, no otras puses, katrs atsevišķi un abi kopā turpmāk tekstā saukti Puse/-es, pamatojoties uz iepirkuma “Velotrases izbūve Filozofu ielā 15, Jēkabpilī”, identifikācijas numurs JPJ 2019/6, rezultātiem, bez viltus, spaidiem un maldības, noslēdz šādu līgumu, turpmāk – tekstā Līgums:

1. Līguma priekšmets

1.1. Pasūtītājs uzdod, un Izpildītājs apņemas veikt velotrases izbūvi Filozofu ielā 15, Jēkabpilī, turpmāk tekstā saukts Darbs, saskaņā ar “Finanšu piedāvājumu” (1.pielikums), kas ir neatņemama šī Līguma sastāvdaļa. 

1.2. Izpildītājs Darbu veic ar savu darbaspēku, darba rīkiem un ierīcēm, un ar materiāliem, kuru vērtība ir ierēķināta Līgumcenā. 

2. Līgumcena un norēķinu kārtība 

2.1. Līguma summa par šajā Līgumā noteikto Darbu izpildi sastāda  EUR _______ (euro _ cents) t.sk., PVN 21 % EUR ______. Līgumcena bez PVN 21% ir EUR _________ (euro __ centi). Pievienotā vērtības nodokļa apmaksa tiek veikta saskaņā ar Pievienotās vērtības nodokļa likuma 142.pantā noteikto kārtību.  
2.2. Norēķinus par Darbu Pasūtītājs veic sekojošā kārtībā: 
2.2.1. Būvuzņēmējs Būvdarbu izpildei saņem 30% priekšapmaksu, 10 (desmit) darba dienu laikā no Līguma parakstīšanas un Būvuzņēmēja priekšapmaksas rēķina saņemšanas dienas. 

2.2.2. Līguma summu, t.i., summu par faktiski izpildītajiem darbiem konkrētajā mēnesī Pasūtītājs samaksā Izpildītājam 30 (trīsdesmit) darba dienu laikā pēc nodošanas - pieņemšanas akta abpusējas parakstīšanas un Izpildītāja rēķina saņemšanas. 

2.3. Maksu par Darbiem Pasūtītājs pārskaita Izpildītāja norēķinu kontā.

2.4. Noteiktās darbu izmaksu cenas paliek nemainīgas visu Līguma izpildes laiku, izņemot gadījumu, ja Līguma darbības laikā Latvijas Republikā tiks noteikti jauni nodokļi, vai izmainīti esošie, kas attiecas uz izpildāmajiem Darbiem. Jebkuras izmaiņas attiecībā uz Līguma cenu ir spēkā vienīgi, Pusēm rakstiski vienojoties. 

3. Darba nodošanas – pieņemšanas kārtība

3.1. Izpildītājs apņemas Darbus pabeigt līdz 2019.gada 15.jūnijam. Darbu izpildes termiņš var tikt pagarināts, tikai Pusēm par to rakstveidā vienojoties. 

3.2. Darbu pabeigšanu un nodošanu Puses noformē ar Darbu nodošanas - pieņemšanas aktu, kas ir Līguma pielikums un tā neatņemama sastāvdaļa. 

3.3. Puses vienojas, ka faktiski izpildīto darbu apjoms tiek noteikts Pusēm parakstot nodošanas – pieņemšanas aktu.

3.4. Izpildītājs Pasūtītājam izpildīto Darbu nodod un iesniedz parakstītu nodošanas - pieņemšanas aktu divos eksemplāros.

3.5. Pasūtītājs 3 (trīs) darba dienu laikā no nodošanas - pieņemšanas akta un Darba saņemšanas: 

3.5.1. pieņem no Izpildītāja Darbu, parakstot nodošanas - pieņemšanas aktu un iesniedz vienu tā eksemplāru Izpildītājam;

3.5.2. vai rakstiski izklāsta visus savus iebildumus par izpildi, paraksta un iesniedz Izpildītājam.

3.6. Gadījumā, ja Darbu nodošanas – pieņemšanas laikā tiek konstatēts, ka Darbi nav pabeigti un/vai to izpilde, vai izmantojamie materiāli, izstrādājumi, vai konstrukcijas neatbilst šī Līguma noteikumiem, Darbu pieņemšana pārtraucama, un par to sastādāms abpusējs akts. Izpildītājam Pušu saskaņotajā, aktā norādītājā termiņā ar saviem spēkiem un līdzekļiem līdz galam jāizpilda nepadarītie darbi, jānovērš trūkumi un atkārtoti jāveic Līguma 3.3.punktā noteiktās darbības.
4. Pušu tiesības un pienākumi

4.1. Izpildītājs apņemas:

4.1.1. Darbus izpildīt kvalitatīvi un Līgumā paredzētajā termiņā, atbilstoši Latvijas Republikas spēkā esošām normatīvo aktu prasībām, kas regulē Līgumā paredzēto Darbu veikšanu;

4.1.2. ar savu darbaspēku, par saviem līdzekļiem piegādāt materiālus un iekārtas, kas nepieciešamas Darbu veikšanai;

4.1.3. ievērot Darbu tāmi, darba drošības tehnikas, ugunsdrošības un vides aizsardzības pasākumus, kas saistīti ar Darbiem Objektā, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām. 

4.1.4. Nodrošināt objekta uzturēšanu tīrībā un kārtībā Darbu veikšanas laikā un tā sakopšanu pēc Darbu pabeigšanas, pirms pieņemšanas – nodošanas akta parakstīšanas. 

4.1.5. Veikt visas darbības, kādas saskaņā ar Vispārīgajiem būvnoteikumiem un citiem normatīvajiem aktiem ir nepieciešamas, lai pilnībā pabeigtu Darbu, tai skaitā sagatavo Darbu veikšanas projektu un pirms darbu uzsākšanas iesniedz Pasūtītājam. 

4.1.6. Izpildītājam ir jāsaskaņo ar Pasūtītāju Darbiem izmantojamais materiāls tāmē (tā vērtība, daudzums, kvalitāte, citas īpašības). 

4.1.7. Ja Līguma izpildes laikā ir radušies apstākļi, kas neizbēgami aizkavē Darbu izpildi, nekavējoties rakstiski paziņot Pasūtītājam par aizkavēšanās faktu, par tā iespējamo ilgumu un iemesliem. Pēc Izpildītāja šāda paziņojuma saņemšanas, Pasūtītājam ir jānovērtē situācija un, ja nepieciešams, jāpagarina Izpildītāja saistību izpildes termiņš. Šādā gadījumā pagarinājums ir jāakceptē abām Pusēm ar Līguma izmaiņām. 

4.2. Pasūtītājs apņemas:

4.2.1. Nodrošināt Izpildītāja darbinieku piekļūšanu Objektam Darbu veikšanai pušu saskaņotā laikā;

4.2.2. Pieņemt no Izpildītāja labā kvalitātē veiktos darbus saskaņā ar Darbu pieņemšanas – nodošanas aktu;

4.2.3. Norēķināties ar Izpildītāju par padarītajiem Darbiem saskaņā ar šī Līguma nosacījumiem un noteiktajos termiņos;

4.2.4. Pasūtītājam ir tiesības kontrolēt Darbu izpildi. Lai kontrolētu Darbus, Pasūtītājam ir tiesības jebkurā laikā apsekot un ienākt Objektā. 

5. Pušu atbildība un strīdu izšķiršana

5.1. Visus strīdus, kas varētu rasties starp Pusēm Līguma izpildes laikā, Puses risinās savstarpējo pārrunu ceļā, ja tas nav iespējams, tad strīds izskatāms Latvijas Republikas tiesā normatīvajos aktos noteiktajā kārtībā.

5.2. Ja šī līguma saistības netiek izpildītas vai tās izpildītas nepienācīgi, vainīgā puse ir materiāli atbildīga saskaņā ar spēkā esošiem normatīvajiem aktiem.
5.3. Par Darbu izpildes termiņu pārkāpšanu atbilstoši Līguma 3.1.p., ja Puses nevienojas par citu Darbu izpildes termiņu, Izpildītājs maksā Pasūtītājam līgumsodu 0,1 % (nulle komats viens procents) apmērā no kopējās Līgumcenas par katru kavējuma dienu. Līgumsodu Pasūtītājs ir tiesīgs ieturēt no Līgumcenas.

5.4. Ja Pasūtītājs laikā nenorēķinās ar Izpildītāju par kvalitatīvi un termiņā izpildītiem Darbiem, Pasūtītājs maksā Izpildītājam līgumsodu 0,1 % (nulle komats viens procents) apmērā no laikus nesamaksātās summas par katru nokavēto dienu.

5.5. Izpildītājs uzņemas atbildību par atbilstoši Līguma noteikumiem veicamo Darbu kvalitāti un termiņiem. 

5.6. Līgumsoda samaksa un zaudējumu atlīdzināšana neatbrīvo Puses no Līgumā uzņemto saistību izpildes. 

6. Līguma laušana

6.1. Līgums var tikt lauzts Līgumā noteiktajā kārtībā, vai Pusēm savstarpēji vienojoties. 

6.2. Pasūtītājs var ar rakstveida paziņojumu Izpildītājam par saistību neizpildīšanu, lauzt līgumu:

6.2.1. ja Izpildītājs Līgumā noteiktajā termiņā nav uzsācis Darbu izpildi vai nav izpildījis kādas savas saistības saskaņā ar Līgumu, vai neievēro normatīvo aktu prasības, vai nespēj veikt Darbu Līgumā noteiktajos termiņos, vai veic Darbus neapmierinošā kvalitātē – ar nosacījumu, ka Izpildītājs 3 (trīs) dienu laikā no attiecīga paziņojuma saņemšanas nav novērsis izdarīto pārkāpumu;

6.2.2. ja Izpildītājs ir atzīts par maksātnespējīgu;

6.3. Šajā punktā minētā Līguma laušana neierobežo Pasūtītāja tiesības uz zaudējumu atlīdzību vai līgumsodu.

6.4. Izpildītājs šādas Līguma laušanas gadījumā 5 (piecu) dienu laikā no 6.2.1. punktā minētā paziņojuma saņemšanas dienas atmaksā Pasūtītājam jebkuru kā avansu saņemto summu, kā arī līgumsodu saskaņā ar 5.6. punkta noteikumiem.
6.5. Ja Pasūtītājs izmanto tiesības vienpusēji lauzt līgumu, Puses sastāda atsevišķu aktu par faktiski izpildīto darbu apjomu un to vērtību. Pasūtītājs pieņem Darbus tādā apjomā, kādā tie ir veikti, atbilst Līgumam un ir turpmāk izmantojami.

6.6. Līguma pārtraukšanas gadījumā Izpildītājs nekavējoties vai arī noteiktajā datumā pārtrauc Darbus, veic visus pasākumus, lai Objekts un Darbi tiktu atstāti nebojātā, drošā stāvoklī un atbilstoši normatīvo aktu prasībām, satīra Objektu un nodrošina, lai Izpildītāja personāls atstātu Objektu, kā arī veic citas darbības, par kurām Puses ir vienojušās.
7. Nepārvaramā vara

7.1. Ja kāda no Pusēm nevar izpildīt Līguma nosacījumus nepārvaramas varas apstākļu dēļ (Force majeure) - karš, dabas katastrofas, streiki, ugunsgrēks, ko apstiprina kompetentu institūciju dokuments, Līgumslēdzēja puse ir atbrīvota no zaudējumu atlīdzības par Līguma nepildīšanu.
8. Citi noteikumi

8.1. Līgums stājas spēkā ar tā parakstīšanas brīdi un darbojas līdz Pušu saistību pilnīgai izpildei.

8.2. Puses, savstarpēji vienojoties, ir tiesīgas izdarīt izmaiņas Līgumā. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi kļūst par neatņemamu Līguma sastāvdaļu.

8.3. Līgums ir spēkā līdz brīdim, kad Puses ir izpildījušas visas savas saistības, vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm, saskaņā ar šo Līgumu, to lauž vienpusēji. 

8.4. Jautājumi, kuri nav izlemti šajā Līgumā, tiek izlemti atbilstoši LR spēkā esošajiem likumiem un citiem normatīvajiem aktiem.

8.5. Šis Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.

8.6. Līgums sagatavots latviešu valodā, 2 (divos) eksemplāros, katrs uz 3 (trīs) lapām un 1 (viena) pielikuma ar vienādu juridisku spēku, no kuriem viens eksemplārs glabājas pie Pasūtītāja, bet otrs - pie Izpildītāja.

8.7. Pasūtītājs un Izpildītājs piekrīt Līguma noteikumiem un apstiprina, to parakstot. 

9. Pušu rekvizīti un paraksti

